钦定古今图书集成/明伦汇编/官常典/第099卷 > 靖江悼僖王赞仪
## 钦定古今图书集成/明伦汇编/官常典/第099卷 > 靖江悼僖王赞仪

按《明外史靖江王传》：“悼僖王赞仪，靖江王守谦子。守
谦薨，赞仪幼，命为世子。洪武三十年，遣省秦、晋、燕、周、
楚、齐、蜀、湘、代、肃、辽、庆谷十三王，自湘、楚入蜀，历陜东，
西抵河南、山西、北平，东至大宁、辽阳，还自山东，使知
亲亲之义，熟山川险易，习劳苦。赞仪恭慎好学，永乐
初之藩，使萧用道为长史。用道善辅正，王亦敬礼之。”
薨，谥《悼僖》。初给银印，宣德中，改用金涂。子《佐敬》嗣。